חוק ההוצאה לפועל (נגיף הקורונה החדש – תיקון מס' 68 והוראת שעה), התשפ"א-2020
הצעת חוק ממשלתית, הכנסת ה-23
פורסם: ספר החוקים, חוברת 2854, עמ' 2, 2020-09-24T00:00:00+03:00
בשל המשבר הכלכלי שנוצר עקב מגפת הקורונה, אנשים רבים נקלעו לחובות והתקשו להחזירם אף יותר מימים שבשגרה. החוק קובע הסדרים מיוחדים בהליכי הוצאה לפועל שנועדו להקל על החייבים. ביניהם: הארכת מועדים שנועדו לאפשר לחייבים זמן נוסף להסדרת החוב; קביעת הסדר תשלומים מיוחד שנועד להביא לתשלום החוב בתקופה קצרה ולהפחתת עלויות בתיק; הקפאת ביצוע צווי הבאה ותפיסות של כלי רכב ורכוש; מתן סמכות לרשם ההוצאה לפועל לאחד מיוזמתו את תיקי החייב. בנוסף מוצע לקבוע כהוראות קבע תיקונים שונים בחוק, למשל, מתן שיקול דעת לרשם לפרוס חוב לתקופות ארוכות מאלה שקובע החוק וכן קביעת תנאים נוספים לעיקול מיטלטלין, וכן מוצע לערוך תיקונים הנדרשים בשל קבלת חוק חדלות פירעון.